

**Демалыс күнін ауыстыру туралы**

Қазастан Республикасы Үкіметінің 2005 жылғы 26 қыркүйектегі N 949 Қаулысы

      Еңбекшілердің демалысы үшін қолайлы жағдайлар жасау және 2005 жылғы қазанда жұмыс уақытын ұтымды пайдалану мақсатында Қазақстан Республикасының Үкіметі  **ҚАУЛЫ ЕТЕДІ:**

      1. Демалыс күні 2005 жылғы 22 қазандағы сенбіден 2005 жылғы 24 қазандағы дүйсенбіге ауыстырылсын.

      2. Қажетті өнімді шығару, қаржылықты қоса алғанда, қызметтер көрсету, сондай-ақ құрылыс объектілерін іске қосу үшін еңбек, материалдық және қаржы ресурстарымен қамтамасыз етілген ұйымдарға кәсіподақ ұйымдарымен келісім бойынша 2005 жылғы 24 қазанда жұмыс жүргізуге құқық берілсін.

      Көрсетілген күнгі жұмыс Қазақстан Республикасының қолданыстағы заңнамасына сәйкес өтеледі.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК